**РЕПУБЛИКА СРБИЈА**

**НАРОДНА СКУПШТИНА**

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

**(период 3. август – 31. децембар 2020. године)**

- јануар 2021. године -

**И З В Е Ш Т А Ј**

**О РАДУ РАДНИХ ТЕЛА НАРОДНЕ СКУПШТИНЕ И**

**ЗАПОСЛЕНИХ У СЕКТОРУ ЗА ЗАКОНОДАВСТВО**

**СЛУЖБЕ НАРОДНЕ СКУПШТИНЕ**

 **(период 3. август – 31. децембар 2020. године)**

**I**

**1.1.** Пословником Народне скупштине Републике Србије („Службени гласник РС“, број: 20/12 – пречишћен текст) предвиђено је 19 сталних радних тела (одбора) и Одбор за права детета, као посебно стално радно тело. Надлежност одбора утврђена је Пословником Народне скупштине, док за поједине одборе неке од надлежности произилазе непосредно из Устава Републике Србије и закона.

Ступањем на снагу Споразума о стабилизацији и придруживању између Европских заједница и њихових држава чланица, са једне стране и Републике Србије, са друге стране („Службени гласник РС“, број 83/08), Србија је 1. септембра 2013. године добила статус придружене државе Европској унији. На основу члана 125. Споразума образован је Парламентарни одбор за стабилизацију и придруживање од 30 чланова (15 из реда народних посланика у Народној скупштини и 15 из реда посланика Европског парламента).

**1.2.** Народна скупштина актуелног Дванаестог сазива конституисана је 3. августа 2020. године, након редовних парламентарних избора, који су били расписани за 26. април 2020. године али је датум одржавања избора померен за 21. јун 2020. године услед избијања пандемије вируса корона и проглашења ванредног стања.

Одбори Народне скупштине конституисани су Одлуком Народне скупштине 22. октобра 2020. године, на предлог посланичких група, и то сразмерно броју народних посланика које посланичке групе имају у односу на укупан број народних посланика у Народној скупштини. Одбори су у октобру 2020. године одржали прве седнице на којима су изабрани председници тих одбора. На почетку овог сазива, у Народној скупштини је образовано 9 посланичких група (највећа посланичка група имала је 170 чланова, а најмања пет чланова, док један народни посланик не припада ни једној посланичкој групи. Одбори имају 17 чланова, осим Одбора за контролу служби безбедности који има 9 чланова и Одбора за права детета, чији је састав посебно утврђен чланом 47. Пословника Народне скупштине. Чланови одбора имају заменике сагласно члану 28. Закона о Народној скупштини и члану 24. Пословника Народне скупштине.

**1.3.** Доношењем Одлуке о организацији и раду Службе Народне скупштине („Службени гласник РС“ број 30/18) која је ступила на правну снагу 28. априла 2018. године и усвајањем новог Правилника о унутрашњем уређењу и сиситематизацији радних места у Служби Народне скупштине који се примењује почев од 1. јуна 2018. године, утврђене су две посебне унутрашње јединице: Кабинет председника Народне скупштине и Генерални секретаријат Народне скупштине, као и четири основне унутрашње јединице: Сектор за законодавство; Сектор за међународне односе; Сектор за опште послове и Сектор за оперативно-техничке послове и информационе технологије (раније Сектор за одржавање објеката Народне скупштине).

 У Сектору за законодавство обављају се послови који се односе на: припрему и обраду аката од значаја за рад радних тела; анализу закона, предлога закона и других општих аката; припрему и обраду материјала за потребе посланичких група и други послови за потребе Народне скупштине у вршењу законодавне функције.

 Сектор за законодавство, према организационој структури, се састоји од **пет** одељења: Одељења за уставно-правни систем и организацију власти, Одељења за економско-финансијска питања, Одељења за одбрану и национална питања, Одељења за општа друштвена питања и Одељење за послове посланичких група, с тим што Одељење за европске интеграције припада Сектору за спољне послове, а Библиотека Народне скупштине Генералном секретаријату.

**II**

**2.1.** У Дванаестом сазиву Народне скупштине, у периоду од 3. августа до 31. децембра 2020. године, одржано је укупно **99 седницa радних тела, од чега 95 седница одбора** **и четири седнице пододбора и радних група**.

Преглед одржаних седница одбора:

1. Одбор за уставна питања и законодавство 14

2. Одбор за административно-буџетска и мандатно-имунитетска питања 17

3. Одбор за правосуђе, државну управу и локалну самоуправу 7

4. Одбор за права детета 1

5. Одбор за људска и мањинска права и равноправност полова 5

6. Одбор за пољопривреду, шумарство и водопривреду 2

7. Одбор за привреду, регионални развој, трговину, туризам и енергетику 4

8. Одбор за просторно планирање, саобраћај, инфраструктуру и телекомуникације 3

9. Одбор за финансије, републички буџет и контролу трошења јав. средстава 19

10. Одбор за одбрану и унутрашње послове 3

11. Одбор за Косово и Метохију 2

12. Одбор за контролу служби безбедности 2

13. Одбор за дијаспору и Србе у региону 2

14. Одбор за заштиту животне средине 2

15. Одбор за здравље и породицу 3

16. Одбор за рад, социјална питања, друштвену укљученост и смањење сиромаштва 1

17. Одбор за образовање, науку, тех. развој и информатичко друштво 2

18. Одбор за културу и информисање 6

Преглед одржаних седница пододбора и радних група:

1. Радна група за израду предлога кодекса понашања народних посланика (образовао Одбор за административно-буџетска и мандатно-имунитетска питања) – 1
2. Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) – 2
3. Раднa група за спровођење поступка за избор председника и једног члана Републичке комисије за заштиту права у поступцима јавних набавки (образовао Одбор за финансије, републички буџет и контролу трошења јав средстава) – 1
4. Пододбор за омладину и спорт (образовао Одбор за образовање, науку, технолошки развој и информатичко друштво) - 0
5. Пододбор за информатичко друштво и дигитализацију (образовао Одбор за образовање, науку, технолошки развој и информатичко друштво) – 0
6. Радна група за представке грађана и организација (образовао Одбор за здравље и породицу) – 0
7. Радна група за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији (образовао Одбор за Косово и Метохију) – 0

* + 1. У периоду од 3. августа до 31. децембра 2020. године, **нису одржане седнице привремених радних тела** (анкетних одбора и комисија).

**2.2.** Седнице одбора су углавном одржаване у Београду, у просторијама Народне скупштине Трг Николе Пашића 13 и Краља Милана 14, док је **четири седницe одбора одржано ван седишта Народне скупштине**, и то:

**-** Одбор за финансије, републички буџет и контролу трошења јавних средставаодржао је **четири** седнице ван седишта: 18. новембра 2020. године, у Скупштини општине Врачар, 3. децембра 2020. године, у хотелу „Метропол“, 21. децембра 2020. године, у Новом Саду и 22. децембра 2020. године, у Врднику.

**2.2.1.** Седнице пододбора, радних група су углавном одржаване у Београду, док су **две седнице пододбора одржане ван седишта Народне скупштине**, и то:

- Пододбор за разматрање извештаја о обављеним ревизијама Државне ревизорске институције (образовао Одбор за финансије, републички буџет и контролу трошења јавних средстава) одржао је **две седнице** ван седишта Народне скупштине, и то: у Скупштини општине Врачар 18. новембра 2020. године и у хотелу „Метропол“ 3. децембра 2020. године.

**2.3.** У извештајном периоду, **Одбори нису одржали „заједничке“ седнице** о питањима од заједничког интереса (на основу члана 44. став 4. Пословника Народне скупштине).

**2.4.** Одбори су, у оквиру основне надлежности утврђене Пословником Народне скупштине, разматрали предлоге закона у начелу и у појединостима, након чега су подносили извештаје Народној скупштини са предлозима да Народна скупштина прихвати одређене предлоге закона и поједине амандмане, који су на исти поднети, или да их одбије.

Народна скупштина је у периоду од 3. августа до 31. децембра 2020. године **донела** укупно **50 закона**, 3 по хитном поступку и **22** **других аката** (стратегије, одлуке, закључци, аутентична тумачења). На предлоге закона **поднето је** укупно **23 амандмана**.

Највећи број донетих закона предложила је Влада.

На предлог народних посланика донет је **један** закон: Закон о министарствима, који је поднело 167 народних посланика Посланичке групе „Александар Вучић - за нашу децу“.

**2.4.1.** На седницама одбора **размотрено је укупно 102 предлога закона** (исти предлог закона разматрала су најмање два одбора – Одбор за уставна питања и законодавство и надлежни одбор).

1. Одбор за уставна питања и законодавство 50

2. Одбор за правосуђе, државну управу и локалну самоуправу 6

5. Одбор за привреду, регионални развој, трговину, туризам и енергетику 1

7. Одбор за финансије, републички буџет и контролу

 трошења јавних средстава 39

8. Одбор за одбрану и унутрашње послове 1

9. Одбор за здравље и породицу 2

12. Одбор за културу и информисање 3

**Укупно је поднето 23 амандмана на предлоге закона.** На седницама одбора(не рачунајући Одбор за уставна питања и законодавство) **размотрено је укупно 21 амандман**, који су поднети на предлоге закона.

Одбор за уставна питања и законодавство је размотрио **50** предлога закона и укупно **23** амандманa са аспекта њихове усклађености са правним системом, као и да ли испуњавају формалноправне услове за расправу.

**2.5.** На основу чл. 155. став 3, 157. став 6. и 165. Пословника Народне скупштине, одбори могу да подносе амандмане. У периоду између завршеног начелног претреса предлога закона и отварања претреса у појединостима о том предлогу закона (период од најмање 24 часа), надлежни одбор може да поднесе амандмане док је за све друге овлашћене предлагаче закона истекао рок за подношење амандмана.

У складу са наведеним одредбама Пословника, **одбори су поднели укупно два амандмана на предлоге закона** из своје надлежности, које је представник предлагача прихватио, и то:

- 1 амандман, Одбор за финансије, републички буџет и контролу трошења јавних средстава на Предлог закона о изменама и допунама Закона о буџетском систему, који је поднела Влада;

- 1 амандман, Одбор за правосуђе, државну управу и локалну самоуправу на Предлог закона о министарствима.

**2.5.1.** У извештајном периоду одбори су разматрали **шест** предлога закона о републичком буџету – раздео одбора, и то:

- Одбор за здравље и породицу размотрио је Предлог закона о изменама и допунама Закона о буџету Републике Србије за 2020. годину - Раздео 27 Министарство здравља, са Предлогом одлуке о давању сагласности на Одлуку о изменама Финансијског плана Републичког фонда за здравствено осигурање за 2020. годину, који је поднела Влада, у начелу;

- Одбор за привреду, регионални развој, трговину, туризам и енергетику размотрио је Предлог закона о изменама и допунама Закона о буџету Републике Србије за 2020. годину, Раздео 21 – Министарство привреде, Раздео 28 – Министарство рударства и енергетике и Раздео 32 – Министарство трговине, туризма и телекомуникација, који је поднела Влада;

- Одбор за административно-буџетска и мандатно-имунитетска питања утврдио је измене Скупштинског буџета за 2020. годину као и Предлог Скупштинског буџета за 2021. годину.

- Одбор за уставна питања и законодавство разматрао је Предлог закона о изменама и допунама Закона о буџету Републике Србије за 2020. годину као и Предлог Закона о буџету Републике Србије за 2021. годину у погледу усклађености са Уставом и правним системом.

**2.5.**2. У извештајном периоду одбори **нису разматрали преговарачке позиције о приступању Републике Србије Европској унији**.

**III**

**3.1.** Одбори су, у оквиру свог делокруга, донели **укупно 49 акaтa и предлогa аката**, као и велики број појединачних решења, од чега 17 предлога одлука, 22 одлуке и 10 предлога закључака.

**3.1.1. Предлоге одлука (укупно 17) поднели су следећи одбори**:

- Одбор за административно-буџетска и мандатно-имунитетска питања 1

- Одбор за правосуђе, државну управу и локалну самоуправу 3

- Одбор за финансије, републички буџет и контролу

 трошења јавних средстава 11

- Одбор за Косово и Метохију 1

- Одбор за уставна питања и законодавство 1

**3.1.2. Одлуке (укупно 22) донели су следећи одбори:**

- Одбор за административно-буџетска и мандатно-имунитетска питања 5

- Одбор за финансије, републички буџет и контролу

 трошења јавних средстава 10

- Одбор за контролу служби безбедности 2

- Одбор за образовање, науку, технолошки развој и информатичко друштво 2

- Одбор за културу и информисање 1

- Одбор за Косово и Метохију 1

- Одбор за уставна питања и законодавство 1

**3.1.3. Предлоге закључака (укупно 10) поднели су следећи одбори:**

- Одбор за правосуђе, државну управу и локалну самоуправу 2

- Одбор за људска и мањинска права и равноправност полова 2

- Одбор за финансије, републички буџет и контролу

 трошења јавних средстава 5

- Одбор за просторно планирање, саобраћај,

 инфраструктуру и телекомуникације 1

**3.1.4. Закључке (укупно 0)**

У извештајном периоду одбори нису доносили закључке.

**3.2.** Одбори су размотрилиукупно **28 извештаја и информација**, од чега **0** извештаја Владе, **5** тромесечних информација министарстава и **23** извештаја других државних органа, организација и тела.

**3.2.1.** Одбори **нису разматрали** **извештаје Владе,** поднетеу складу са чланом 228. Пословника Народне скупштине.

**3.2.2.** Одбори су разматрали **тромесечне информације министарстава (укупно пет)**, у складу са чланом 229. Пословника Народне скупштине:

**- Одбор за заштиту животне средине** размотрио је **једну** Информацију о раду Министарства заштите животне средине за период август-октобар 2020. године;

- **Одбор за пољопривреду, шумарство и водопривреду** размотрио је **једну** Информацију о раду Министарства ПШВ за трећи квартал 2020. године;

- **Одбор за одбрану и унутрашње послове** разматрао је **једну** Информацију о раду Министарства унутрашњих послова за период од јула до септембра 2020. године;

- **Одбор за привреду, регионални развој, трговину, туризам и енергетику** разматрао је **две** тромесечне информације министарстава.

**3.2.3.** Одбори су разматрали **извештаје других државних органа, организација и тела (укупно 23)**, у складу са чл. 237 – 241. Пословника Народне скупштине:

- **Одбор за просторно планирање, саобраћај, инфраструктуру и телекомуникације** размотрио је **један** Извештај о раду Регулаторне агенције за електронске комуникације и поштанске услуге за 2019. годину.

**- Одбор за људска и мањинска права и равноправност полова** размотрио је **два** извештаја, и то: Редован годишњи извештај Заштитника грађана за 2019. годину, који је разматран на седници Одбора за људска и мањинска права и равноправност полова 17. децембра 2020. године и Редован годишњи извештај Повереника за заштиту развноправности за 2019. годину, који је разматран на седници Одбора за људска и мањинска права и равноправност полова 17. децембра 2020. године.

- **Одбор за финансије, републички буџет и контролу трошења јавних средстава** размотрио је **15** извештаја, и то:

1. Извештај о раду Агенције за борбу против корупције за 2019. годину,

1. Извештај о радуРепубличке комисије за заштиту права у поступцима јавних набавки у периоду од 1. јануара до 31. децембра 2019. године, размотрен на 4. седници Одбора;
2. Извештај о спроведеном надзору над применом Зкона о јавним набавкама за 2019. годину Управе за јавне набавке, размотран на 4. седници Одбора;
3. Годишњи извештај Комисије за хартије од вредности за 2019. годину, размотрен на 4. седници Одбора;
4. Извештај о раду Фискалног савета за 2019. годину, размотрен на 4. седници Одбора;
5. Извештај о раду Државне ревизорске институције за 2019. годину, размотрен на 6. седници Одбора;
6. Полугодишњи извештај о монетарној политици за период јануар-јун 2019. године, размотрен на 18. седници Одбора;
7. Финансијски извештаји Народне банке Србије за 2019. годину, са извештајем овлашћeног ревизора, размотрен на 18. седници Одбора;
8. Извештај о раду Савета гувернера Народне банке Србије за период од 1. јануар – 30. јун 2019. године, размотрен на 18. седници Одбора;
9. Извештај о раду Савета гувернера Народне банке Србије за период 1. јул - 31. децембар 2019. године, размотрен на 18. седници Одбора;

1. Извештај о раду Савета гувернера Народне банке Србије за период од 1. јануар – 30. јун 2020. године, размотрен на 18. седници Одбора;
2. Годишњи извештај о монетарној политици за 2019. годину, размотрен на 18. седници Одбора;
3. Годишњи извештај о пословању и резултатима рада за 2019. годину, размотрен на 18. седници Одбора;
4. Годишњи извештај о стабилности финансијског система за 2019. годину, размотрен на 18. седници Одбора;
5. Полугодишњи извештај о монетарној политици за период јануар – јун 2020. године, размотрен на 18. седници Одбора.

**- Одбор за правосуђе, државну управу и локалну самоуправу** је размотрио укупно 5 извештаја независних државних органа, организација и тела:

1. Одбор за правосуђе, државну управу и локалну самоуправу је, у складу са чланом 238. став 1. Пословника Народне скупштине, размотрио Редован годишњи извештај Заштитника грађана за 2019. годину, који је поднет Народној скупштини на основу члана 33. став 1. Закона о Заштитнику грађана, и утврдио Предлог закључка који доставља Народној скупштини на разматрање и усвајање;
2. Одбор за правосуђе, државну управу и локалну самоуправу је, у складу са чланом 238. став 1. Пословника Народне скупштине, размотрио Извештај о спровођењу Закона о слободном приступу информација од јавног значаја и Закона о заштити података о личности за 2019. годину, који је поднет Народној скупштини на основу члана 36. Закона о слободном приступу информацијама од јавног значаја и чл. 81. Закона о заштити података о личности, и утврдио Предлог закључка који доставља Народној скупштини на разматрање и усвајање;
3. Одбор за правосуђе, државну управу и локалну самоуправу размотрио је Извештај о раду јавних тужилаштава на сузбијању криминалитета и заштити уставности и законитости у 2019. години, који је Народној скупштини поднет на основу члана 29. став 3. тачка 4. Закона о јавном тужилаштву;
4. Одбор за правосуђе, државну управу и локалну самоуправу размотрио је Извештај о раду Државног већа тужилаца за 2019. годину, који је Народној скупштини поднет на основу члана 19. став 1. Закона о Државном већу тужилаца;
5. Одбор за правосуђе, државну управу и локалну самоуправу размотрио је Годишњи извештај о раду Високог савета судства за 2019. годину, који је Народној скупштини поднет на основу члана 13. алинеја 23. Закона о Високом савету судства.

**3.3.** Одбори су давали **мишљења**, разматрали **предлоге одлука**, доносили **решења** и **препоруке,** разматрали **интерпелације, акционе планове, предлоге аутентичних тумачења закона,** утврђивали **листе кандидата**, и то:

**- Одбор за уставна питања и законодавство** је размотрио Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину (400-2005/20 од 4. децембра 2020. године), који је поднела Влада, као и Предлог одлуке о избору Повереника за заштиту равноправности. Такође, Одбор је је дао **један одговор** Уставном суду: Давање одговора Уставном суду поводом покренутог поступка за утврђивање неуставности и несагласности са потврђеним међународним уговором одредбе члана 14. став 8. Закона о финансијској подршци породици са децом (,,Службени гласник РС”, бр. 113/17 и 50/18).

**- Одбор за административно-буџетска и мандатно-имунитетска питања** је унаведеном периоду донео: **један предлог одлуке** и то Предлог одлуке о усвајању кодекса понашања народних посланика; **пет одлука Одбора**: Одлука о измени и допуни Одлуке Административног одбора о коришћењу простора за паркирање возила око зграде Народне скупштине, Одлука о распореду седења народних посланика и других лица у Великој сали у Дому Народне скупштине, Одлука о радном ангажовању консултаната у посланичким групама у Народној скупштини, Одлука о образовању радне групе за израду предлога кодекса понашања народних посланика, Одлука о висини основице за обрачун и исплату плате за председника Републике, народне посланике и именована лица у Служби председника Републике и Служби Народне скупштине; **25 позитивних мишљења** за обављање друге јавне функције или другог посла, донетих на захтев народних посланика или других функционера које је бирала НС; решења одбора (навести решења одбора); **седам решења Одбора**, и то: 2 – Решење о утврђивању престанка рада на положају шефа Кабинета председника Народне скупштине и Решење о постављењу на положај шефа Кабинета председника Народне скупштине; 4 – Решења за остваривање права на исплату месечне накнаде на име закупа стана у Београду;1 – Решење којим се утврђује право на накнаду за одвојен живот. Такође, Одбор је у извештајном периоду усвојио и Народној скупштини поднео **Извештаје о престанку мандата народног посланика** и **Извештаје о попуни упражњеног посланичког места**: 13+5.

 Након верификације мандата народних посланика XII сазива Народне скупштине, израђена су **појединачна акта** о остваривању материјалних права народних посланика новог сазива и посланика којима је престао мандат – око 450 решења**.**

**- Одбор за правосуђе, државну управу и локалну самоуправу** је размотрио: **два Предлога одлука о избору председника судова**, које је поднео Високи савет судства (Предлог одлуке о избору председника судаова, који је поднео Високи савет судаства, број 119-2131/20, од 18. децембра 2020. године и Предлог одлуке о избору председника судова, који је поднео Високи савет судства, број 119-2129/20, од 18. децембра 2020. године). **Један предлог одлуке о избору чланова Високог савета судства из реда судија**, који је поднео Високи савет судства (број 119-2128/20 од 18. 12. 2020. године). **Један Предлог одлуке о избору чланова Државног већа тужилаца** из реда јавних тужилаца и заменика јавних тужилаца и из реда професора правног факултета. **Два Предлога одлука** **о престанку функције** председника Апелационог суда у Крагујевцу и председника Привредног суда у Београду. Т**ри Предлога одлука о престанку функције јавног тужиоца** у Основном јавном тужилаштву у Новом Пазару, Основном јавном тужилаштву у Лебану и Основном јавном тужилаштву у Бечеју.

- **Одбор за просторно планирање, саобраћај, инфраструктуру и телекомуникације** донео је **једну одлуку**, и то Одлуку о давању сагласности Влади Републике Србије за привремену применуОсновe за вођење преговора и закључивање Споразума о ваздушном саобраћају између Владе Републике Србије и Владе Уједињеног Краљевства Велике Британије и Северне Ирске и текстa Споразума о ваздушном саобраћају између Владе Републике Србије и Владе Уједињеног Краљевства Велике Британије и Северне Ирске до његовог ступања на снагу.

**- Одбор за финансије, републички буџет и контролу трошења јавних средстава** је разматрао следеће акте:

1. Измене и допуне Финансијског плана Комисије за хартије од вредности за 2020. годину (4. седница);

2. Одлука о изменама и допунама Статута Комисије за хартије од вредности (4. седница);

3. Предлог финансијског плана Комисије за контролу државне помоћи за 2021. годину (4. седница);

4. Предлог правилника о изменама и допунама Правилника о унутрашњем уређењу и систематизацији радних места у Комисији за контролу државне помоћи (4. седница);

5. Финансијски план Агенције за енергетику Републике Србије за 2021. годину (4. седница);

6. Финансијски план Регулаторног тела за електронске медије за 2021. годину (4. седница);

7. Предлог финансијског плана Државне ревизорске институције за 2021. годину са пројекцијама за 2022. и 2023. годину (6. седница);

8. Предлог одлуке о давању сагласности на Одлуку о изменама и допунама Финансијског плана Републичког фонда за пензијско и инвалидско осигурање за 2020. годину (9.седница);

9. Предлог кандидата за члана Фискалног савета (12. седница);

10. Програма монетарне политике Народне банке Србије за 2020. годину (18.седница);

11. Финансијски план Народне банке Србије за 2020. годину (18. седница);

12. Програм монетарне политике Народне банке Србије за 2021. годину (18. седница);

13. Предлог измене финансијског плана Фискалног савета за 2020. годину (19. седница);

14. Предлог финансијског плана Фискалног савета за 2021. годину са Предлогом кадровског плана Фискалног савета за 2021. годину (19. седница);

15. Финансијски план Комисије за хартије од вредности за 2021. годину (19. седница).

16. Предлог одлуке о избору члана Савета гувернера Народне банке Србије (7.седница);

17. Предлог одлуке о престанку функције председника Републичке комисије за заштиту права у поступцима јавних набавки (12.седница);

18. Предлог одлуке о престанку функције члана Републичке комисије за заштиту права у поступцима јавних набавки (12.седница);

19. Предлог одлуке о избору председника и једног члана Републичке комисије за заштиту права у поступцима јавних набавки (12. седница).

**- Одбор за културу и информисање** је упутио Народној скупштини Листу кандидата за чланове Савета Регулаторног тела за електронске медије, коју су предложили надлежни одбор Народне скупштине, као и цркве и верске заједнице, заједничким договором.

**- Одбор за Косово и Метохију** разматрао је и усвојио Одлуку о образовању Радне групе за прикупљање чињеница и доказа у расветљавању злочина над припадницима српског народа и осталих националних заједница на Косову и Метохији.

**IV**

**4.1.** На адресу појединих одбора у периоду од 3. августа до 31. децембра 2020. године стигао је и велики број **представки, предлога и других писмена** од стране појединаца, организација и удружења грађана, које су поједини одбори разматрали или су их секретари одбора, у договору са председницима одбора, упућивали надлежним органима на решавање. У наведеном периоду **примљено** је укупно **109 представки, предлога и других писмена**. примљено

- Одбор за уставна питања и законодавство 14

- Одбор за правосуђе, државну управу и локалну самоуправу 22

- Одбор за права детета 13

- Одбор за људска и мањинска права и равноправност полова 5

- Одбор за пољопривреду, шумарство и водопривреду 2

- Одбор за привреду, регионални развој, трговину,

 туризам и енергетику 2

- Одбор за просторно планирање, саобраћај,

 инфраструктуру и телекомуникације 17

- Одбор за финансије, републички буџет и контролу

 трошења јавних средстава 2

- Одбор за одбрану и унутрашње послове 4

- Одбор за Косово и Метохију 2

- Одбор за контролу служби безбедности 0

- Одбор за дијаспору и Србе у региону 1

- Одбор за заштиту животне средине 0

- Одбор за здравље и породицу 9

- Одбор за рад, социјална питања, друштвену укљученост

 и смањење сиромаштва 12

- Одбор за образовање, науку, технолошки развој

 и информатичко друштво 1

- Одбор за културу и информисање 3

**4.1. Јавно слушање (укупно 1)** на тему из свог делокруга организовао је:

- Одбор за финансије, републички буџет и контролу трошења јавних средстава је организовао једно јавно слушање на тему „Представљање Предлога закона о фискализацији и Предлога закона о дигиталној имовини“, 11. децембра 2020. године у Малој сали Дома Народне скупштине.

**4.2.** Одбори, у складу са чланом 72. став 5. Пословника Народне скупштине, у извештајном периоду **нису одржали „тематске“ седнице** о питањима из делокруга свог рада, и то:

**V**

**5.1.** Чланови одбора активно су учествовали на више **семинара, конференција, радионица, округлих столова, студијских посета, манифестација и састанака**:

**Одбор за контролу служби безбедности**

- Дана 15. децембра 2020. године, народна посланица Андријана Аврамов, заменик члана Одбора, и народни посланик Илија Животић, члан Одбора, учествовали су на онлајн Семинару „Парламентарни надзор војних служби безбедности“, који је одржан у организацији Парламентарне скупштине НАТО и Женевског центра за управљање сектором безбедности (DCAF);

**Одбор за права детета**

- Обележавање Светског дана детета – онлајн Конференција на тему: „Права детета у доба КОВИД – 19“, у организацији Народне скупштине Републике Србије и Пријатеља деце Србије (20. новембар 2020. године, Дом Народне скупштине). Догађај је отворио Ивица Дачић, председник Одбора за права детета, а присуствовали су (физичко присуство) чланови, односно заменици чланова Одбора и то: др Владимир Орлић, Елвира Ковач, Љиљана Малушић, Милија Милетић, Илија Животић и Загорка Алексић. (напомена: онлајн су присутни били и поједини чланови, односно заменици чланова Одбора, односно физички нису били присутни у сали, у Дому Народне скупштине).

- Онлајн радни састанак на тему: „Здравље младих испред профита, 26. новембар 2020. године, путем зум платформе, у организацији Центра за омладински рад. Присуство догађају су потврдили следећи чланови Одбора: Маријана Сакић, Анамарија Вичек и Никола Лазић;

- Онлајн Презентација истраживања на тему: „Последице Ковид - 19 на положај осетљивих група и група у ризику – узроци, исходи и препоруке“. 9. децембар 2020. године, у организацији Тима Уједињених нација за људска права, уз подршку Канцеларије Високе комесарке Уједињених нација за људска права и Тима за социјално укључивање и смањење сиромаштва Владе Републике Србије. За присуство на онлајн презентацији су се пријавиле Милијана Сакић и Данијела Вељовић, чланице Одбора.

**Одбор за привреду, регионални развој, трговину, туризам и енергетику**

**-** Састанак Верољуба Арсића, председника Одбора са Ненадом Гршићем, представиком УНДП у Народној скупштини, 19. новембар 2020. године.

**5.2.** **Међународна активност одбора**

**Одбор за одбрану и унутрашње послове:**

- Александар Марковић, председник Одбора, одржао је 8. децембра 2020. године у Дому Народне скупштине састанак са амбасадором Сједињених Америчких Држава а тема састанка била је сарадња по питањима безбедности.

**Одбор за људска и мањинска права и равноправност полова:**

- Председник Одбора за људска и мањинска права и равноправност полова др Муамер Бачевац учествовао је 9. децембра 2020. године на онлајн састанку управљачког тела Мреже одбора за људска права и равноправност полова на западном Балкану (у даљем тексту (HUGEN). Ово је неформалана мрежа формирана у оквиру програма Вестминстерске фондације за демократију за западни Балкан, а који подржава норвешко Министарство спољних послова. На састанку се разговарало о активностима мреже у наредном периоду.

**Одбор за привреду, регионални развој, трговину, туризам и енергетику:**

- Делегација Народне скупштине учествовала је на виртуелном састанку Парламентарног пленума Енергетске заједнице, који је одржан у среду, 9. децембра 2020. године. Тема састанка је била „Зелени договор (*Green Deal*) за Енергетску заједницу“. У делегацији су учествовали: Верољуб Арсић, председник Одбора за привреду, регионални развој, трговину, туризам и енергетику и Снежана Петровић, члан Одбора.

**Одбор за дијаспору и Србе у региону:**

- У 12. сазиву НСРС, на Другој седници Одбора за дијаспору и Србе у региону, на тему: „Положај и перспективе Срба у региону у контексту подршке Републике Србије и утицаја на положај српске заједнице у региону“, одржаној 16. децембра 2020. године у Малој сали, у Дому Народне скупштине, Београд, учествовали су: Емило Лабудовић, директор Српске куће у Подгорици, Срђан Јеремић, СНВ Вуковар, председник Заједничког већа општина и Млађен Цицовић, шеф Представништва Републике Српске у Србији.

**Одбор за људска и мањинска права и равноправност полова**

- Председник Одбора за људска и мањинска права и равноправност полова др Муамер Бачевац учествовао је 9. децембра 2020. године на онлајн састанку управљачког тела Мреже одбора за људска права и равноправност полова на западном Балкану (у даљем тексту (HUGEN). Ово је неформалана мрежа формирана у оквиру програма Вестминстерске фондације за демократију за западни Балкан, а који подржава норвешко Министарство спољних послова. На састанку се разговарало о активностима мреже у наредном периоду.

**Одбор за привреду, регионални развој, трговину, туризам и енергетику**

**-** Делегација Народне скупштине учествовала је на виртуелном састанку Парламентарног пленума Енергетске заједнице, који је одржан у среду, 9. децембра 2020. године. Тема састанка је била „Зелени договор (*Green Deal*) за Енергетску заједницу“. У делегацији су учествовали: Верољуб Арсић, председник Одбора за привреду, регионални развој, трговину, туризам и енергетику и Снежана Петровић, члан Одбора.

**5.3. Учешће запослених у Сектору за законодавство на семинарима, конференцијама, радионицама, округлим столовима, студијским посетама, манифестацијама**

**Одбор за контролу служби безбедности**

Катарина Терзић, секретар Одбора, и Ирена Косић, запослена на радном месту за стручну подршку за потребе одбора у Одељењу за одбрану и национална питања, учествовале су:

- дана 25, 26. и 27. новембра 2020. године, на онлајн Регионалној конференцији на тему „Актуелне безбедносне претње и изазови за контролу“, која је одржана у организацији Женевског центра за управљање сектором безбедности (DCAF), и

- дана 15. децембра 2020. године, на онлајн Семинару „Парламентарни надзор војних служби безбедности“, који је одржан у организацији Парламентарне скупштине НАТО и Женевског центра за управљање сектором безбедности (DCAF);

**Одбор за одбрану и унутрашње послове**

Милош Марић, заменик секретара Одбора, учествовао је:

- дана 25, 26. и 27. новембра 2020. године, на онлајн Регионалној конференцији на тему „Актуелне безбедносне претње и изазови за контролу“, која је одржана у организацији Женевског центра за управљање сектором безбедности (DCAF);

- дана 15. децембра 2020. године, на онлајн Семинару „Парламентарни надзор војних служби безбедности“, који је одржан у организацији Парламентарне скупштине НАТО и Женевског центра за управљање сектором безбедности (DCAF).

**Одбор за права детета**

- Обележавање Светског дана детета – онлајн Конференција на тему: „Права детета у доба КОВИД – 19“, у организацији Народне скупштине Републике Србије и Пријатеља деце Србије (20. новембар 2020. године, Дом Народне скупштине. Испред Службе Одбора су присуствовале Јелена Ђорић и Симона Радовић.

**Одбор за људска и мањинска права и равноправност полова**

- Присуство на првом састанку Радне групе за израду Средњорочног извештаја у оквиру Универзалног периодичног прегледа, који је у организацији Канцеларије за људска и мањинска права одржан 29. септембра 2020. године у Палати Србија.

- Учешће на представљању Анализе потреба у процесу извршавања пресуда Европског суда за људска права против Србије, у организацији Генералног директората за људска права и владавину права Савета Европе, које је одржано 30. октобра 2020. године у Београду, хотел Метропол.

**5.4. Учешће запослених у Сектору за законодавство у радним групама и комисијама Народне скупштине**

**Одбор за заштиту животне средине**

Милица Башић је члан Жалбене комисије, Радног тима за имплементацију пројекта „Успостављање система за континуирано и одрживо унапређење радних процеса у Служби Народне скупштине“ и члан Радне групе Службе НС за сарадњу са Националним демократским институтом.

**Одбор за одбрану и унутрашње послове**

Милош Марић, заменик секретара Одбора за одбрану и унутрашње послове члан је Стамбене комисије Народне скупштине.

Руководилац Сектора за законодавство

\_\_\_\_\_\_\_\_\_\_\_\_\_\_\_\_

 Радослав Вујовић,

 помоћник генералног секретара